એ જ પ્રમાણે વનસ્પતિ ઘી, માખણ, ટેક્સી અને ઓટોરિક્ષાના ભાડા ઉપર હાલ સાતથી નવ ટકા ટેક્સ છે, પરંતુ જીએસટીમાં આ ચીજવસ્તુઓ ઉપર પાંચ ટકા ટેક્સ લેવાશે, જેના કારણે આ ચીજવસ્તુઓ સસ્તી થશે. ૨૮ ટકા ટેક્સ સ્લેબમાં એક અંદાજ મુજબ ૫૦ ચીજવસ્તુઓ સામેલ કરવામાં આવી શકે છે, જેમાંથી કેટલીક ચીજવસ્તુઓ ઉપર ૨૫ ટકા વધારાનો ટેક્સ લાદવાના કારણે આ વસ્તુઓ વધુ મોંઘી થઇ શકે છે. વર્તમાનમાં કેનના પેકેજિંગવાળા બેવરેજિસ પર ૩૮ ટકા ટેક્સ લેવાય છે, પરંતુ જીએસટીના નવા દર લાગુ થયા બાદ આ ટેક્સ ઘટીને ૨૮ ટકા થશે, જેના કારણે આ ચીજવસ્તુઓના ભાવ ઘટશે.